# Besszarábia

### A Wikipédiából, a szabad lexikonból.

Besszarábia elhelyezkedése

Besszarábia a Prut, a Dnyeszter, és a Duna-delta által határolt terület, amely körülbelül megegyezik a mai Moldovai Köztársasággal.

1365-től vált önállóvá, az államalapító ugyanaz a Baszarab-dinasztia, amely Havasalföldet is állammá szervezte, és szembeszállt Károly Róbert királyunkkal.

1478-tól a török vazallus Moldvai Fejedelemséghez tartozott, néha lengyel függés alatt állt.

1812-ben Oroszország megszállta. Az 1856-os párizsi béke Moldvának ítélte a délnyugati Cahul és a déli Ismail megyéjét, melyeket Oroszország 1878-ban szerzett vissza.

1918. január 24-én kikiáltották a Moldáviai Demokratikus Köztársaságot, de április 9-én Románia – a gyulafehérvárihoz hasonló kisinyovi népgyűlés határozatára hivatkozva – megszállta, és december 20-án annektálta. Az antant 1919. március 5-én Romániának adta a területet, amit a versailles-i béke 1920. október 28-án megerősített.

A versailles-i békét el nem ismerő Szovjetunió 1924-ben a Dnyeszter folyó bal partján létrehozta a Moldvai Autonóm Szovjet Köztársaságot. Az 1939-es Molotov–Ribbentrop-paktum alapján 1940. június 28-án a Szovjetunió megszállta. Ezután Besszarábiát felosztották. Ukrajnához került déli része (Odesszai területhez, megfosztva Moldáviát tengeri kijáratától), a Budzsák (12,5 ezer km²), a kettéosztott Moldvai Autonóm Köztársaság nyolc északkeleti járása (4,2 ezer km²) Baltával.

Közép-Besszarábia (29,6 ezer km²) és a Moldvai Autonóm Köztársaság partmenti felének (4,1 ezer km²) egyesítésével 1940. augusztus 2-án a 15. szovjet tagállamként létrejött a Moldávia Szovjet Köztársaság (33,7 ezer km², 2 468 000 lakossal). Bevezették a cirill ábécét, és mintegy 390 ezer románt (a lakosság 14,6%-át) elsősorban Kazahsztánba deportálták. A Szovjetunió elleni 1941-es támadás után a tengelyhatalmakhoz csatlakozó Románia visszaszerezte Besszarábiát, de az előrenyomuló szovjet Vörös Hadsereg 1944 augusztusában visszahódította, és az 1944. szeptember 12-i román–szovjet fegyverszünet alapján a Szovjetunióhoz került. Ezt szentesítette a II. világháborút lezáró békeszerződés.

A lap eredeti címe "http://hu.wikipedia.org../../../b/e/s/Besszar%C3%A1bia.html"

Kategóriák: Moldova | Ukrajna | Románia történelmi tartományai

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Български
- Català
- Česky
- Dansk
- Deutsch
- Español
- Eesti
- Suomi
- Français
- Galego
- עברית
- Italiano
- 日本語
- Lietuvių
- Nederlands
- ‪Norsk (bokmål)‬
- Polski
- Português
- Română
- Русский
- Svenska
- Türkçe